Районна избирателна комисия Монтана

**РЕШЕНИЕ
№ 157-ЕП
Монтана, 23.05.2019**

ОТНОСНО: Прието решение на ЦИК № 375-ЕП/21.05.2019г. определящ реда за предаване от СИК/ПСИК на РИК на сгрешен при попълването му протокол с резултатите от гласуването и получаване на нов протокол при произвеждане на изборите за членове на Европейския парламент от Република България на 26 май 2019 г.

На основание чл. 72, ал. 1, т. 1 и чл. 274 във връзка с чл. 378 от Изборния кодекс Районна избирателна комисия Монтана

Р Е Ш И:

1. При преброяване на бюлетините и установяване на резултатите от гласуването СИК/ПСИК задължително вписва данните от преброяването първо в черновата на секционния протокол. Формулярът на секционния протокол за резултатите от гласуването – приложения № 85-ЕП-х и № 85-ЕП-хм е само един и се изважда от плика и попълва след проверка на вписаните в черновата данни и удовлетворяване на контролите.

2. Данните от черновата се попълват в протокола на СИК/ПСИК - Приложение № 85-ЕП-х или Приложение № 85-ЕП-хм, като се внимава да не се допускат грешки.

3. Сгрешен протокол е този протокол, при попълването на който допуснатите грешки са от такова естество, че не позволяват реално да бъдат установени резултатите от гласуването. В този случай върху протокола се поставя надпис „Сгрешен“ и се подписват всички членове на СИК/ПСИК.

4. Във всички останали случаи грешките се поправят, като сгрешеното се задрасква с хоризонтална черта, така че да може да се чете, а над него се записват действителните данни. Възможно най-близо до поправката в полето на протокола отстрани се пише „Поправка“ и се подписват всички членове на СИК/ПСИК. Очевидни фактически грешки могат да се поправят и след обявяване на резултата.

5. При сгрешен протокол председателят на съответната СИК/ПСИК уведомява районната избирателна комисия и общински служител определен със заповед на кмета на съответната община.

6. Районната избирателна комисия във връзка с решение на ЦИК № 375-ЕП/21.05.2019г. във връзка с т.5 разработва процедура за извършване всички необходими действия за подмяна на сгрешения протокол.

Процедурата е неразделна част от това решение и РИК 12 Монтана е задължена да уведоми общините за строгото ѝ спазване.

Настоящото решение е обявено по реда на чл. 72, ал.2 от ИК и същото може да се обжалва в тридневен срок от обявяването му пред ЦИК.

**Председател:**

**/Валери Димитров/**

**Секретар:**

**/Галина Младенова/**явено 2.

Обявено на:……………………. 1. 2.

Свалено на:……………………. 1. 2. на:. 1.

Обявено на:……………………. 1. 2.

Свалено на:……………………. 1. 2.

 2.

Свалено на:……………………. 1. 2.